Viva Maria!

Viva María! estas franc-itala filmo, reĝisorita de Louis Malle, kun Brigitte Bardot, Jeanne Moreau kaj George Hamilton en la ĉefaj roloj. La agado okazas ie en Centrameriko komence de la 20-a jarcento. 

Intrigo

La filmado okazis en Meksiko, pli precize en la Nacia Parko Molino de Flores Nezahualcóyotl kaj Amecameca, Estado de México. La filmo rakontas la historion de María II (Brigitte Bardot), la filino de irlanda teroristo kiu ĵus perdis sian patron, kiu renkontiĝas kun María I (Jeanne Moreau), kantistino en cirko, en la interno de imagita lando de Latinameriko, en 1907. María II iĝas parto de la cirko kun María I kaj kiam ambaŭ plenumas kantospektaklon, hazarde inventas striptizon, kio famigas la cirkon.

Dum siaj aventuroj en la cirko, hazarde ili konas revoluciulon (George Hamilton) socialistan kaj ambaŭ iĝas estroj de loka revolucio kontraŭ diktatoro. La revoluciulo mortas kaj Maria I anstataŭigas lin, kio rezultas en la fakto, ke Maria II savas ŝin kaj ŝiajn luktantojn. La kamparana armeo venkas en revolucio kiu miksas militajn agojn kun komediajn scenojn. En sekva epizodo ekleziuloj kaptas la revoluciulinojn kaj intencas torturi ilin per inkviziciaj rimedoj, kiuj tute malbone funkcias.

Geaktoraro kaj roluloj
 Jeanne Moreau kiel Maria I
 Brigitte Bardot kiel Marie Fitzgerald O'Malley (Maria II)
 George Hamilton kiel Flores
 Paulette Dubost kiel Mme Diogène
 Claudio Brook kiel The Great Rodolfo
 Carlos López Moctezuma kiel Rodríguez 
 Poldo Bendandi kiel Werther
 Gregor von Rezzori kiel Diogène 
 Francisco Reiguera kiel ekleziestro
 Jonathan Eden kiel Juanito Diogène
 Roberto Pedret kiel Pablo
 José Ángel Espinosa 'Ferrusquilla' kiel la Diktatoro de San Miguel

 Eksteraj ligiloj 
 en imdb

Kategorio:Aventuraj filmoj
Kategorio:Filmoj aperintaj en 1965
Kategorio:Francaj komediaj filmoj
Kategorio:Italaj komediaj filmoj